Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 29/1997. (XII. 20.) KHVM rendeletet, amely azonban a fogyasztóvédelmet nem teljeskörűen szabályozza. Az országgyűlési biztos általános helyettese ezért ajánlását fenntartotta,
Paragraph Index: 146

29/1997. (XII. 20.) KHVM rendeletet, amely azonban a fogyasztóvédelmet nem teljeskörűen szabályozza. Az országgyűlési biztos általános helyettese ezért ajánlását fenntartotta, melynek megválaszolására a nyitva álló határidő még nem telt el (OBH 3568/1996). Az előző beszámolási időszakban tett ajánlást az országgyűlési biztos a felsőoktatásban dolgozó vezető oktató nők nyugdíjazása során megnyilvánuló diszkrimináció orvoslása érdekében a művelődési és közoktatási miniszternek. A miniszter az ajánlást visszautasította, ezért az előző évi beszámolóban az országgyűlési biztos az Országgyűlés intézkedését kérte. A házelnök tájékoztatása szerint az ügyet az illetékes bizottságnak adták át. A bizottság állásfoglalásáról az országgyűlési biztosnak további információja nincs (4945/1996). A művelődési és közoktatási, valamint a népjóléti miniszterekhez fordult több ajánlással az országgyűlési biztos a fogyatékosokat ápoló-gondozó otthonokban folytatott vizsgálatát követően, még 1996. év végén. Mind a művelődési és közoktatási, mind a népjóléti miniszter egyetértését fejezte ki abban a kérdésben, hogy a szociális intézményekben élő fogyatékos emberek állapota szakmai felülvizsgálatának rendszere nem kellően szabályozott. Ígéretet tettek, hogy a szabályozás tartalmi követelményeinek kidolgozására közös munkacsoportot hoznak létre. A munkacsoport tevékenységéről további információ még nem érkezett. A művelődési miniszter előkészítésében időközben a kormány a 164/1997. (IX. 30.) Korm. rendelettel létrehozta az Esély a Fogyatékos Gyermekek, Tanulók Felzárkóztatásához Országos Közalapítványt. A népjóléti miniszter viszont nem fogadta el az ún. civil kontroll miniszteri rendelettel történő szabályozására vonatkozó ajánlást, annak ellenére, hogy az ugyanerre a kérdésre vonatkozó — a pszichiátriai otthoni vizsgálatot követően tett — ajánlás tekintetében egyetértően nyilatkozott. Az országgyűlési biztos az ajánlást fenntartotta, tekintettel arra, hogy a szabályzás a

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes